10. augusti õhtust alates ei ole lähedastel õnnestunud kontakti saada 49-aastase Dagnariga. Dagnarile kuuluv tumesinist värvi universaalkerega sõiduauto Opel leiti ööl vastu teisipäeva Aegviidu alevikus Telliskivi tänaval metsaraja juurest, mistõttu alustas politsei seal maastikuotsinguid.
Tavatus kohas seisvast autost andis häirekeskusesse teada tähelepanelik inimene. Sõiduk oli lukustamata ning sealt leiti Dagnarile kuuluvaid esemeid.
Dagnar on 185 cm pikk ja kõhnema kehaehitusega. Tal on lühemad kartulikoore värvi juuksed. Jalas võivad tal olla pikad tumerohelised püksid ja spordijalatsid, seljas hele nööpidega pluus. Mehel võib kaasas olla sülearvuti. Tema mobiiltelefon on väljalülitatud.
Lähedased on kontrollinud tema võimalikke viibimiskohti, samuti on info mehe kadumisest edastatud kõikidele politseipatrullidele. Teisipäeva hommikul alustasid politseinikud maastikuotsingutega auto leiukohas, Aegviidu aleviku metsas. Otsingutest võtavad osa ka vabatahtlikud.
Politsei palub kõigil, kes näinud pildil olevat meest või kel on infot mehe asukohast, helistada hädaabinumbril 112.
Toimetaja: Merilin Pärli